Source: https://www.adl.sk/Slovenska-verzia/Aktuality/Schvalenie-zakona-o-radiacnej-ochrane/?mes=4&rok=2020
Timestamp: 2020-06-03 16:15:53+00:00
Document Index: 8863598

Matched Legal Cases: ['§ 88', '§ 88', '§ 120', '§ 7', '§ 91', '§ 98', '§ 98', '§ 88', '§ 88', '§ 127', '§ 129', '§ 131']

Schválenie zákona o radiačnej ochrane ::: Aktuality ::: Slovenská verzia ::: Asociácia dodávateľov liekov a zdravotníckych pomôcok ::: www.adl.sk
Aktuality - kontextové menu:
Seminár "Novela zákona o lieku a elektronizácia zdravotníctva"
Zmeny v novele zákona o liekoch od 1.1.2020
Odporúčania spoločnosti NRSYS pre lekárnikov
Európsky deň obezity - 18.05.2019
Overovanie pravosti liekov
Seminár k legislatívnym zmenám
Prehľad modelov poplatkov NMVO
Schválenie zákona o radiačnej ochrane
Legislatívny seminár pri príležitosti 25. rokov ADL
Workshop Novinky v zákone č. 362/2011 Z.z.
Národná organizácia pre overovanie liekov
Novinky v registrácii výživových doplnkov
Vyhlásenie ADL - Sekcia distribútorov
Reklama liekov v praxi
Dopady zavedenia zrážkovej dane v zdravotníctve
Elektronická trhovisko - tendre
Správna veľkodistribučná prax
Seminár o výživových doplnkoch
Slovenská verzia » Aktuality » Schválenie zákona o radiačnej ochrane
Dňa 13. 3. 2018 (t.j. minulý týždeň) bol v NR SR schválený zákon o radiačnej ochrane, ktorého súčasťou je aj nepriama novelizácia zákona o úhradách.
Z tejto najnovšej novelizácie vyplýva, že zdravotná poisťovňa môže v období od 1. apríla do 31. decembra 2018 v prípadoch hodných osobitného zreteľa uhradiť liek podľa § 88 ods. 7 zákona o úhradách nad rámec limitov ustanovených v § 88 ods. 12 zákona o úhradách. Táto novela zákona nadobudne účinnosť 1. apríla 2018.
Z uvedeného vyplýva, že do konca roka 2018 je stále možné zo strany zdravotných poisťovní schváliť osobitnú úhradu v plnej výške, je to však podmienené dôvodmi hodnými osobitného zreteľa. V každom prípade je však takáto plná úhrada plne v kompetencii zdravotnej poisťovne.
Zákon zo 6. februára 2018 o radiačnej ochrane a o zmene a doplnení niektorých zákonov.
Súčasťou schváleného zákona sú články:
Zákon č. 362/2011 Z. z. o liekoch a zdravotníckych pomôckach a o zmene a doplnení niektorých zákonov v znení zákona č. 244/2012 Z. z., zákona č. 459/2012 Z. z., zákona č. 153/2013 Z. z., zákona č. 220/2013 Z. z., zákona č. 185/2014 Z. z., zákona č. 77/2015 Z. z., zákona č. 393/2015 Z. z., zákona č. 91/2016 Z. z., zákona č. 167/2016 Z. z., zákona č. 306/2016 Z. z., zákona č. 41/2017 Z. z., zákona č. 336/2017 Z. z. a zákona č. 351/2017 Z. z. sa mení a dopĺňa takto:
V § 120 ods. 15 sa na konci pripája táto veta: „Na účely kontroly a zefektívnenia zdravotnej starostlivosti je zdravotná poisťovňa oprávnená spracúvať údaje z preskripčného záznamu, ak ide o humánny liek, zdravotnícku pomôcku alebo dietetickú potravinu, ktorá nie je uhrádzaná na základe verejného zdravotného poistenia."
Zákon č. 363/2011 Z. z. o rozsahu a podmienkach úhrady liekov, zdravotníckych pomôcok a dietetických potravín na základe verejného zdravotného poistenia a o zmene a doplnení niektorých zákonov v znení zákona č. 460/2012 Z. z., zákona č. 265/2015 Z. z., zákona č. 306/2016 Z. z., zákona č. 336/2017 Z. z. a zákona č. 351/2017 sa mení takto:
V § 7a odsek 5 znie:
„(5) Informácie o zľave z maximálnej ceny lieku vo verejnej lekárni, ktorú držiteľ registrácie poskytne zdravotnej poisťovni vo forme lieku alebo vo forme peňažného plnenia a informácie o cene lieku po zľave sa nesprístupňujú a nezverejňujú; ministerstvo tieto informácie sprístupní iba členom poradných orgánov podľa § 91 ods. 1."
Za § 98b sa vkladá nový § 98c, ktorý vrátane nadpisu znie:
Zdravotná poisťovňa môže v období od 1. apríla 2018 do 31. decembra 2018 v prípadoch hodných osobitného zreteľa uhradiť liek, zdravotnícku pomôcku alebo dietetickú potravinu podľa § 88 ods. 7 nad rámec limitov ustanovených v § 88 ods. 12."
Tento zákon nadobúda účinnosť 1. apríla 2018 okrem čl. I § 127 ods. 2 a 3, § 129, § 131 a 133 ods. 1, ktoré nadobúdajú účinnosť 1. januára 2024.
zverejnené: 21.03.2018 | počet zobrazení: 16392
počet prístupov od 29.08.2013: 196038